Hommedal prestegjeld

Hommedal prestegjeld, også benevnt Landvik prestegjeld, var et prestegjeld tilhørende Vest-Nedenes prosti i Agder og Telemark bispedømme i Den norske kirke. Det omfattet sogn i Grimstad kommune i Agder fylke, og hovedkirken var Landvik kirke.

Hommedal prestegjeld og dets sogn er nå en del av Grimstad kirkelige fellesråd, som er underlagt Vest-Nedenes prosti.

Historikk 
Landvíkr sókn (norrønt) har sin opprinnelse fra kristningen av landet. Hommedal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prestegjeldet er i 1620 omtalt i Graagaas som Hommedal Præstegjeld under Nedenes Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.

Hommedal prestegjeld dannet grunnlaget for Landvig formannskapsdistrikt, som ble opprettet i 1837.

Inntil 1. april 1875 hørte også Herefoss sogn til Hommedal, men ble da skilt ut som eget sognekall.

Ved avviklingen bestod Hommedal prestegjeld av menighetene i Landvik og Eide.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser 

Grimstads historie
Prestegjeld i Aust-Agder
Prestegjeld i Agder og Telemark bispedømme